Èxit de participació en les festes de Beniopa
27 juliol 2022

## Èxit de participació en les festes de Beniopa27 juliol 2022Última actualització: 27 juliol 2022

![](../gestion/img/9e190c4fed8cc3514b7dab65fec0abd3ebb56248c21f64b64a774e27115e6acc.jpg)  
  

Les festes patronals de Beniopa de 2022 van concloure ahir després de cinc intenses jornades festives dedicades a la Magdalena, Sant Lluís, el Cor de Jesús, el Crist de l'Empar i la Mare de Déu dels Desemparats. L'alcalde de Gandia, **José Manuel Prieto,** va acompanyar els festers i no es va voler perdre el tradicional esmorzar de la festa de la Magdalena, així com les processons dels dies 22 i 25 de juliol.

El president de la Junta de Districte de Beniopa, **Nacho Arnau**, ha destacat que "enguany les festes de Beniopa s'han desenvolupat amb total normalitat, amb harmonia i sense cap incident. Han sigut les festes del retrobament, de la recuperació i de la germanor. Unes festes que s'han pogut celebrar amb tota la seua esplendor després d'un llarg temps d'aturada obligada a causa de la covid-19. En els carrers de Beniopa s'ha notat que la gent tenia ganes de viure les festes amb molta alegria i felicitat".

Arnau també ha volgut agrair la implicació del veïnat i de tots els festers i festeres "amb una Comissió de Festes amb la qual des de la Junta de Districte hem treballat units i coordinats per a continuar fent poble i perquè al final hagen sigut unes grans festes amb una completa programació d'actes on hem pogut compartir moltes emocions".

[Twittear](https://twitter.com/share)